РЕПУБЛИКА СРБИЈА

ОПШТИНА МЕДВЕЂА

Општинска управа

Број: 01-1-031-21/2024

Датум: 13. октобар 2024.године

М е д в е ђ а

На основу члана 38. Закона о слободном приступу информацијама од јавног значаја (“Службени гласник РС”, бр. 120/2004, 54/2007, 104/2009, 36/2010 и 105/2021), чл. 4. Закона о запосленима у аутономним покрајинама и јединицама локалне самоуправе („Сл.гл. РС“ бр. 21/2016, 113/17, 95/2018, 114/21 и 92/23), и чл. 12. Одлуке о Општинској управи општине Медвеђа („Сл.гласник града Лесковца бр. 15/17, 32/19 и 16/20) Начелник Општинске управе општине Медвеђа доноси следеће

Р Е Ш Е Њ Е

I СТЕФАН СТОШИЋ из Равне Бање, дипломирани правник, запослен у Општинској управи општине Медвеђа на радно место Нормативно-правни послови за потребе Општинског већа и информације од јавног значаја у Одељењу за општу управу, које је разврстано у звање: саветник, ИМЕНУЈЕ СЕ за овлашћено лице за поступање по захтеву за слободан приступ инфоремацијама од јавног значаја упућене Општинској управи општине Медвеђа.

II Именован и у својству овлашћеног лица за поступање по захтеву за слободан приступ информацијама од јавног значаја:

* прима захтеве, обавештава тражиоца о поседовању информација и обезбеђује увид у документ који садржи тражену информацију, односно доставља информацију на одговарајући начин, одбија захтев решењем, пружа неопходну помоћ за остваривање њихових права утврђених законом;
* предузима мере за унапређење праксе поступања са носачима информација, праксе одржавања носача информација, као и праксе њиховог чувања и обезбеђења;
* предузима мере потребе за упознавање запослених са њиховим обавезама у вези са правима на приступ информацијама од јавног значаја, ради делотворне примене закона.

III Ово решење ступа на снагу наредног дана од дана објављивања на електронској огласној табли и званичној интернет презентацији Општине Медвеђа.

IV Решење доставити овлашћеном лицу за поступање по захтеву за слободан приступ информацијама од јавног значаја упућене Општинској управи општине Медвеђа.

О б р а з л о ж е њ е

Одредбом члана 38. Закона о слободном приступу информацијама од јавног значаја ("Службени гласник РС", бр. 120/04, 54/07, 104/09, 36/10 и 105/21) прописана је обавеза руководиоца органа власти да одреди једног или више запослених (у даљем тексту: овлашћено лице) за поступање по захтеву за слободан приступ информацијама од јавног значаја, односно прописана је могућност органа градске општине да одреде заједничко овлашћено лице за поступање по захтевима упућеним тим органима. Истом одредбом прописано је да овлашћено лице обавештава тражиоца о поседовању информација и обезбеђује увид у документ који садржи тражену информацију, односно доставља информацију на одговарајући начин, одбија захтев решењем, пружа тражиоцима неопходну помоћ за остваривање њихових права утврђених овим законом; предузима мере за унапређење праксе поступања са носачима информација, праксе одржавања носача информација, као и праксе њиховог чувања и обезбеђења; и предузима мере потребне за упознавање запослених са њиховим обавезама у вези са правима на приступ информацијама од јавног значаја, ради делотворне примене овог закона.

Одредбом члана 4. Закона о запосленима у аутономним покрајинама и јединицама локалне самоуправе ("Сл. гласник РС", бр. 21/16, 113/17, 95/18, 114/21 и 92/23) и члana 12. Одлуке о Општинској управи општине Медвеђа („Сл.гласник града Лесковца бр. 15/17, 32/19 и 16/20) прописано је да за службенике у јединицама локалне самоуправе права и дужности у име послодавца врши начелник Општинске управе општине Медвеђа.

Одредбом члана 23. под редним бројем 6. Правилника о организацији и систематизацији радних места у Општинској управи општине Медвеђа, Општинском правобранилаштву, стручним службама и посебним организацијама општине Медвеђа (Сл.гласник града Лесковца бр.30/2024) прописано је да послове припремања одговора на захтеве за приступ информацијама од јавног значаја у својству овлашћеног лица врши службеник распоређен на радном месту Нормативно-правни послови за потребе Општинског већа и информације од јавног значаја у Одељењу за општу управу, које је разврстано у звање: саветник.

На основу напред изнетог Начелник општинске управе општине Медвеђа доноси решење које гласи као у диспозитиву истог.

Поука о правном средству: Против овог решења може се уложити жалба Жалбеној комисији општине Медвеђа у року од 8 дана од дана достављања решења.

ДОСТАВИТИ:

* запосленом,
* кадровској евиденцији,
* архиви.

НАЧЕЛНИК

ОПШТИНСКЕ УПРАВЕ

Светлана Тодоровић, дипл. правник